**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

**132/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**a tiszavasvári 6111 és 6217 hrsz-ú önkormányzati ingatlanok értékesítéséről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

1. Döntök arról, hogy Tiszavasvári Város Önkormányzata **értékesíti** a tiszavasvári **6111 hrsz**-ú, valóságban a Tiszavasvári, Hajnal u. 56. sz. alatti 250 m2 nagyságú önkormányzati ingatlant **…** 3434 Mályi, …. sz. alatti lakos **részére.**

Az ingatlan vételára **380.000 Ft + ÁFA, azaz 482.600 Ft.**

1. Döntök arról, hogy Tiszavasvári Város Önkormányzata **értékesíti** a tiszavasvári **6217 hrsz**-ú, valóságban a Tiszavasvári, Tiszavirág u. 39. sz. alatti 250 m2 nagyságú önkormányzati ingatlant **…** 3434 Mályi, ….. sz. alatti lakos **részére.**

Az ingatlan vételára **400.000 Ft + ÁFA, azaz 508.000 Ft.**

1. Az ingatlanok megvásárlásához kapcsolódó költségek – adásvételi szerződés elkészítésének ügyvédi költsége, ingatlan-nyilvántartási bejegyeztetés, vagyonszerzési illeték, földhivatali igazgatási díj, földmérő díja – a vevőt terhelik.
2. Az 1. és 2. pontban szereplő ingatlanokat Tiszavasvári Város Önkormányzata 4 éves beépítési kötelezettség és ennek biztosítására elidegenítési tilalom, valamint visszavásárlási jog bejegyzésével értékesíti a vevő részére.
3. Az ingatlanok a megtekintett állapotban, közműellátottság nélkül kerülnek értékesítésre, az ingatlanok felöltése, földmérő általi kimérése, közművesítése a vevő feladata.
4. Döntésemről tájékoztatom a vevőt.

**INDOKOLÁS**

Tiszavasvári Város Önkormányzata a 115/2021. PM. határozat alapján nyilvános, licittárgyalásos pályázati eljárás keretében történő értékesítésre meghirdette a tiszavasvári üdülőtelepen lévő 6111 és 6217 hrsz-ú ingatlanokat. A pályázat beadásának határideje 2021. május 21-e volt.

Határidőn belül mind a két ingatlanra 2021. május 18-án, egyedüli pályázóként … 3434 Mályi, … sz. alatti lakos nyújtott be pályázatot az Önkormányzathoz, mely érvényes, tekintettel arra, hogy **megfelelt a pályázati kiírásban foglaltaknak**.

Mivel a fenti két ingatlan vonatkozásában a pályázati felhívásra csak egy pályázat lett benyújtva, ezért nem került sor a licittárgyalás megtartására.

A nemzeti vagyonról szóló 2011. évi CXCVI. törvény (továbbiakban: Nvtv.) 13.§ (2) bekezdése értelmében nemzeti vagyon tulajdonjogát átruházni természetes személy vagy átlátható szervezet részére lehet.

Az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet (továbbiakban: Vagyonrendelet) 7.§ (1) bekezdése szerint az ingatlanokat elidegeníteni, csak forgalmi értékbecsléssel megalapozva lehet.

Az Nvtv. 14. § (2) bekezdése értelmében:

„Helyi önkormányzat tulajdonában lévő ingatlan értékesítése esetén - a (3)-(4) bekezdésben foglalt kivétellel - az államot minden más jogosultat megelőző elővásárlási jog illeti meg. …”

Az Nvtv. 14.§ (4) bekezdése szerint:

a Nvtv. 14.§ „(2) bekezdésének rendelkezését nem kell alkalmazni a 13. § (1) bekezdése szerint meghatározott értékhatár 20%-át el nem érő értékű ingatlan értékesítése esetén.

Az Nvtv. 13. §(1) bekezdése értelmében:

”Törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni - ha törvény kivételt nem tesz - csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.”

Fentiek alapján mivel az **ingatlanok forgalmi értéke** a Költségvetési és Adóigazgatási Osztály 2021.03.23-án készített értékbecslése alapján **nem haladja meg** a helyi önkormányzati rendeletben meghatározott értékhatár, azaz 25 millió forint 20 %-át, jelen esetben **5 millió forintot,** ezért az **államot nem illeti meg elővásárlási jog** a tárgyban szereplő ingatlanok értékesítését illetően.

Az önkormányzati Vagyonrendelet 10. § (2) bekezdése alapján „a bruttó 25 millió forintos forgalmi értékhatárt nem meghaladó vagyont – az 5. mellékletben foglalt versenyeztetési szabályzat szerinti – versenyeztetés – nyilvános, indokolt esetben zártkörű pályázat – útján, vagy a vevő közvetlen kijelölésével lehet átruházni.”

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követően a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.**

Tiszavasvári, 2021. május 27.

 **Szőke Zoltán**

 **polgármester**